# Specifikacija projekta

## Osnovne informacije o sistemu

**Naziv teme:** Aplikacija za rezervaciju kino karata

**Logo:**

****

**Naziv tima:** Cinestvar

**Nastavna grupa:** Grupa 1

**Link na repozitorij tima:** https://github.com/ooad-2021-2022/Grupa1-Cinestvar

**Članovi tima:**

1. Pita Naida, 18849
2. Šahat Faruk, 18839
3. Terzić Dženana, 18921

**Namjena sistema:**

“Cinestvar” je okvirni sistem za kino, gdje se primarno mogu rezervisati karte za film, uz akcijske ponude i meni pića i grickalica. Pored toga omogućava dodavanje i uklanjanje radnika, kao i dodavanje i uklanjanje filmova iz ponude. Prilikom izbora filma i termina mušteriji se predlažu i alternativni termini ukoliko je birani popunjen, a nude se i recenzije za dati film i pretraga filmova po filterima. Kupci se mogu registrirati da zakažu i otkažu projekciju ili isplaniraju event.

## Funkcionalnosti (poslovni procesi) sistema

1. **Naziv funkcionalnosti:** Upravljanje korisničkim računom

**Vrsta funkcionalnosti:** Usluga sistema

**Opis funkcionalnosti:**

Ova funkcionalnost omogućava kreiranje profila u svrhu korištenja aplikacije u opsegu u kojem vrsta kreiranog profila dozvoljava. Funkcionalnost također obuhvata i prijavu sa već postojećim korisničkim računom, odnosno log in korisnika. Za log in se traže mail i šifra. Pri registraciji od korisnika se traži da odabere između kreiranja profila za fizičko ili za pravno lice. Shodno izboru, popunjavaju se sljedeći podaci: ime, prezime, e-mail adresa, te šifra za kreiranje profila za fizičko lice, a za pravno lice ime kompanije/ustanove, kontakt telefon, e-mail i šifra.

1. **Naziv funkcionalnosti:** Prikaz dnevne ponude

**Vrsta funkcionalnosti:** Asinhrona operacija

**Opis funkcionalnosti:**

Kako bi korištenje sistema bilo intuitivno i ugodno, korisniku se inicijalno prikazuje ponuda za taj dan. Ova funkcionalnost je omogućena satom, a prikaz se automatski mijenja kad nastupi ponoć.

1. **Naziv funkcionalnosti:** Pretraga sa filterom

**Vrsta funkcionalnosti:** Operacija sa specifičnim algoritmom obrade

**Opis funkcionalnosti:**

Pretraga sa filterom omogućava prikaz ponude filmova u kinu po specificiranim zahtjevima korisnika. Odnosno kao što sam naziv nalaže, filtrira ponudu po, od strane korisnika odabranim, filterima koji će biti ponuđeni.

1. **Naziv funkcionalnosti:** Recenzije

**Vrsta funkcionalnosti:** Korištenje vanjskog uređaja

**Opis funkcionalnosti:**

Uz naziv, sinopsis, trajanje i ostale specifikacije filma, unutar grafičkog interfejsa bit će sadržan i prozor koji će prikazati najnovije recenzije filma sa iMDBa ili Letterboxda, zavisno od surađivanja APIja stranice i aplikacije.

1. **Naziv funkcionalnosti:** Rezervacija karti za kino projekciju

**Vrsta funkcionalnosti:** Usluga sistema

**Opis funkcionalnosti:**

Ova funkcionalnost ispunjava primarnu namjenu sistema, odnosno rezervaciju karti. U sklopu te aktivnosti, korisniku su prikazane opcije koje su mu na raspolaganju, uključujući dostupne projekcije za odabrani dan, kao i prikaz raspoloživih sjedišta za odabrani termin. U slučaju popunjenog termina, korisniku se nude alternativne opcije. Predviđene su i određene ponude za studente, penzionere i porodične posjete koje će biti na raspolaganju.

1. **Naziv funkcionalnosti:** Ponuda alternativnih termina

**Vrsta funkcionalnosti:** Operacija sa specifičnim algoritmom obrade

**Opis funkcionalnosti:**

Ukoliko termin kojeg korisnik odabere bude popunjen potpuno ili za broj karata koje je odabrao, aplikacija će ponuditi alternativne termine odabranog filma koje će korisnika, ukoliko ih odabere, odvesti na rezervacionu sekciju alternativnog termina.

1. **Naziv funkcionalnosti:** Prikaz prehrambene ponude u kinu (meni)

**Vrsta funkcionalnosti:** Usluga sistema

**Opis funkcionalnosti:**

Funkcionalnost pruža pristup prehrambenoj ponudi kina, kako bi korisnik imao uvid u cijene i artikle koje se nalaze u istoj.

1. **Naziv funkcionalnosti:** Organizacija grupnih posjeta

**Vrsta funkcionalnosti:** Usluga sistema

**Opis funkcionalnosti:**

Budući da je posjeta kinu prilika za zabavu, edukaciju i relaksaciju, predviđen je dio sistema koji će olakšati organizaciju grupnih posjeta za obrazovne ustanove, ali i firme koje žele održati team-building.

1. **Naziv funkcionalnosti:** Ažuriranje ponude

**Vrsta funkcionalnosti:** Perzistencija podataka (CRUD operacija)

**Opis funkcionalnosti:**

U cilju privlačenja gledaoca, potrebno je redovno osvježavati repertoar novim filmovima, što ova funkcionalnost omogućava.

1. **Naziv funkcionalnosti:** Upravljanje bazom podataka profila

**Vrsta funkcionalosti:** Perzistencija podataka (CRUD operacija)

**Opis funkcionalnosti:**

Funkcionalnost se odnosi na administratorsku poziciju koja otvara mogućnost upravljanja profilima korisnika i radnika, odnosno daje administratoru pravo kreiranja i brisanja profila radnika, kao i eventualno banovanje nekog korisničkog profila ukoliko se za tim pojavi potreba.

## Akteri sistema

*Korisnici usluga sistema*

1. **Naziv aktera:** Neregistrirani korisnik/gost

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Upravljanje korisničkim računom | Mogućnost pregleda |
| 2) Prikaz dnevne ponude | Mogućnost pregleda |
| 3) Pretraga sa filterom | Mogućnost pregleda |
| 4) Recenzije | Mogućnost pregleda |
| 7) Prikaz prehrambene ponude u kinu | Mogućnost pregleda |

1. **Naziv aktera:** Registrirani korisnik – fizičko lice

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Upravljanje korisničkim računom | Mogućnost pregleda |
| 2) Prikaz dnevne ponude | Mogućnost pregleda |
| 3) Pretraga sa filterom | Mogućnost pregleda |
| 4) Recenzije | Mogućnost pregleda |
| 5) Rezervacija karti za kino projekciju | Mogućnost pregleda |
| 6) Alternativni termini | Mogućnost pregleda |
| 7) Prikaz prehrambene ponude u kinu | Mogućnost pregleda |

1. **Naziv aktera:** Registrirani korisnik – pravno lice

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Upravljanje korisničkim računom | Mogućnost pregleda |
| 2) Prikaz dnevne ponude | Mogućnost pregleda |
| 3) Pretraga sa filterom | Mogućnost pregleda |
| 4) Recenzije | Mogućnost pregleda |
| 7) Prikaz prehrambene ponude u kinu | Mogućnost pregleda |
| 9) Organizacija grupnih posjeta | Mogućnost pregleda |

*Korisnici koji uređuju sistem*

1. **Naziv aktera:** Administrator

**Vrsta aktera:** Administrator

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 10) Upravljanje bazom podataka profila | Mogućnost uređivanja |

1. **Naziv aktera:** Uposlenik

**Vrsta aktera:** Zaposlenik sistema

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 9) Ažuriranje ponude | Mogućnost uređivanja |

## Nefunkcionalni zahtjevi sistema

1. **Naziv nefunkcionalnog zahtjeva:** Moderan izgled

**Opis:**

Izgled sistema mora biti u skladu sa modernim trendovima dizajna aplikacija, sa flat izgledom i jasnom navigacijom. Uz integraciju Letterboxd ili iMDB recenzije u aplikaciju, ne smije odudarati od ostatka aplikacije i navigacija mora biti intuitivna današnjem korisniku.

1. **Naziv nefunkcionalnog zahtjeva:** Zaštita od kasnih rezervacija

**Opis:**

Aplikacija neće dozvoliti rezervaciju filma ukoliko je do projekcije ostalo manje od sat vremena, da bi osigurali da gosti koji eventualno čekaju u redu uživo imaju šansu za kartu, a i da se kino zaštiti od rezervacija za koje je malo vjerovatno da će biti iskorištene.

1. **Naziv nefunkcionalnog zahtjeva:** Siguran sistem

**Opis:**

Sistem pruža sigurnost privatnih podataka korisnika, te upotrebu istih samo u predviđene i korisniku poznate svrhe.